钦定古今图书集成/明伦汇编/官常典/第509卷 > 张忠
## 钦定古今图书集成/明伦汇编/官常典/第509卷 > 张忠

按《宋史》本传：“忠字圣毗，开封人。先世业农，忠慷慨不
事生产。初隶禁军，累迁龙神卫左第二军指挥使。仁
宗即位，迁天武左第三指挥使、融州刺史，改天武右
厢指挥使、潮州团练使。未几，真拜齐州团练使，擢知
沧州。本路钤辖杨怀敏以忠御下急，因奏对言之，徙
澶州总管。会河决商胡，诏留戍满卒以助堤役，辄群”
噪，将劫库兵为乱。州将恐，召忠议，忠潜捕倡前者数
人，斩以徇。明年，以疾求医京师，卒。